ตามทันการเคลื่อนไหวของราคาทองคำ
ในสัปดาห์ที่ผ่านมาเราเห็นการเคลื่อนตัวของราคาทองคำในทิศทางขาขึ้น แต่ประเด็นหลักที่ MTS Gold อยากชี้ให้เห็นคือการขึ้นของราคาทองคำบ้านเราในงวดนื้ เป็นการขึ้นที่มีผลจากการอ่อนค่าของค่าเงินบาทเท่านั้น เนื่องจากในช่วง 3 สัปดาห์ที่ผ่านมา เงินบาทกลับมาอ่อนค่าขึ้นถึงกว่า 1.5 บาทต่อยูเอสดอลลาร์ คือจากระดับประมาณ 28.80 บาทต่อยูเอสดอลลาร์ ณ ขณะนี้อยู่ที่ระดับ 30.40 บาทต่อยูเอสดอลลาร์ ประเด็นนี้เป็นประเด็นของภายในประเทศ จึงผลักดันทำให้ราคทองคำขึ้นได้ถึงบาทละ 1,200 บาทต่อบาททองคำ จึงมีผลให้ราคาทองคำโดยรวมปรับขึ้นจากระดับ 19,000 บาทต่อบาททองคำ มาอยู่ที่ 20,200 บาทต่อบาททองคำ คือขึ้นมาได้ 1,200 บาทต่อบาททองคำ
3 มิ.ย. 2556

ในสัปดาห์ที่ผ่านมาเราเห็นการเคลื่อนตัวของราคาทองคำในทิศทางขาขึ้น แต่ประเด็นหลักที่ MTS Gold อยากชี้ให้เห็นคือการขึ้นของราคาทองคำบ้านเราในงวดนื้ เป็นการขึ้นที่มีผลจากการอ่อนค่าของค่าเงินบาทเท่านั้น เนื่องจากในช่วง 3 สัปดาห์ที่ผ่านมา เงินบาทกลับมาอ่อนค่าขึ้นถึงกว่า 1.5 บาทต่อยูเอสดอลลาร์ คือจากระดับประมาณ 28.80 บาทต่อยูเอสดอลลาร์ ณ ขณะนี้อยู่ที่ระดับ 30.40 บาทต่อยูเอสดอลลาร์ ประเด็นนี้เป็นประเด็นของภายในประเทศ จึงผลักดันทำให้ราคทองคำขึ้นได้ถึงบาทละ 1,200 บาทต่อบาททองคำ จึงมีผลให้ราคาทองคำโดยรวมปรับขึ้นจากระดับ 19,000 บาทต่อบาททองคำ มาอยู่ที่ 20,200 บาทต่อบาททองคำ คือขึ้นมาได้ 1,200 บาทต่อบาททองคำ
ประเด็นที่น่าสนใจ ก็คือราคาทองคำของตลาดโลก ยังคงทรงตัวอยู่ในบริเวณต่ำ คือ อยู่ในกรอบ 1,3801,400 เหรียญเท่านั้น ไม่ได้ปรับตัวสูงขึ้นเลย โดยที่ MTS Gold ได้วิเคราะห์มาโดยตลอดว่า ราคาทองคำยังอยู่ในแนวโน้มทิศทางขาลง เรามาลองดูในการวิเคราะห์ราคาทองคำต่อเนื่องจากนี้ไปว่าจะเป็นอย่างไร
1.สำหรับค่าเงินบาทต่อยูเอสดอลลาร์ ก็นับว่าราคาเงินบาทกลับมาอ่อนค่าลง อยู่ในระดับที่เหนือ 30 บาทต่อยูเอสดอลลาร์แล้ว ประเด็นตรงนี้ก็ขอให้นักลงทุนติดตาม แต่จะไม่ขอวิเคราะห์วิจารณ์ในการเรื่องอัตราเงินบาท
2.ราคาทองคำของโลก ปิดตลาดคืนวันศุกร์ที่ระดับ 1,389 เหรียญต่อออนซ์ (โดยประมาณ) โดยที่ราคาค่อนข้างแกว่งตัวอย่างมากในช่วงสัปดาห์ที่ผ่านมาเช่นเคย โดยที่ขึ้นไปทำจุดสูงสุดที่ 1,419 เหรียญ และปรับตกลงมา ทำให้ยังวิเคราะห์โดยภาพรวมว่าทองคำยังเป็นแนวโน้มขาลงอย่างชัดเจน โดยมีเหตุผลประกอบดังนี้ คือ
2.1) จีนและอินเดียต่างออกมาพูดว่า ความต้องการในทองคำในเดือน มิ.ย. น่าจะลดลง ในขณะที่อัตราค่าพรีเมียมในจีนเริ่มปรับตัวลดลงจากระดับ 20 เหรียญเศษต่อออนซ์ มาอยู่ที่ราว 10 เหรียญต่อออนซ์ และค่าพรีเมียมในอินเดียก็ปรับตัวลดลงจาก 10 เหรียญต่อออนซ์ มาอยู่ที่ประมาณ 5 เหรียญต่อออนซ์ โดยที่ในประเทศไทยมีระดับพรีเมียมถูกที่สุดในโลกก็ว่าได้ ที่ระดับประมาณ 3 เหรียญต่อออนซ์ เท่านั้น
2.2) ตัวเลขสัญญาการเปิด Open Interest ในตลาด Comex เริ่มปรับตัวลดลง หมายความว่า สถานะการถือครองปรับตัวลดลงต่ำสุดในรอบ 4 ปี เหลือเพียง 385,901 สัญญา
2.3) การสิ้นสุดสัญญา Options และการลดสถานะ (BookSquaring) ของนักลงทุน หลังจากที่นักลงทุนได้ทำการปิดทำกำไรจากการทำ Short Position ไปแล้ว (ShortCovering) ส่งผลให้สถานะในตลาดทองคำล่วงหน้าลดลงสู่ระดับต่ำที่สุดในรอบเกือบ 4 ปี
กล่าวโดยสรุป MTS Gold ยังวิเคราะห์ว่า ภาพรวมของราคาทองคำในสัปดาห์หน้าน่าจะเป็นทิศทางขาลง
วิเคราะห์ราคาทองคำทางเทคนิค
ราคาทองคำขึ้นไปทดสอบแนวต้านสำคัญ 1,420 เหรียญและไม่สามารถผ่านขึ้นไปได้ และถูกแรงเทขายกดดันราคาให้กลับลงมาหลุด 1,400 เหรียญอีกครั้งหนึ่ง มีโอกาสที่ราคาทองคำจะลงไปทดสอบ 1,350 เหรียญ ได้ในสัปดาห์นี้ จึงวิเคราะห์ได้ว่าในสัปดาห์หน้า นักลงทุนควรจะเก็งกำไรสั้นในกรอบ 1,3501,400 และยังคงแนะนำให้เปิดสถานะ Short เมื่อราคาดีดตัวสูงขึ้น นักลงทุนที่ถือสถานะ Long ขอให้ปิดทำกำไร หรือมี Stop Loss เพื่อป้องกันการขาดทุน